இப்படி பல தொடக்கங்களுக்கு வித்திட்ட ஜார்ஜ் கோட்டையில் உபயோகத்தில் இருந்த பல்வேறு காலக்கட்ட பொருட்களை கொண்ட ஓர் அருங்காட்சியகமாக கோட்டை அருங்காட்சியகம் அமைக்கப்பட்டுள்ளது. 1948, ஜனவரி 31-ல் இந்த அருங்காட்சியகம் தொடங்கப்பட்டது. இந்தியாவில் இரண்டாவதாக தொடங்கப்பட்ட அருங்காட்சியகம் இதுதான். இதில் ஆங்கிலேயர்கள் பயன்படுத்திய பீரங்கிகள், துப்பாக்கிகள், வாள்கள், கைத்துப்பாக்கிகள், கேடயங்கள், தலை மற்றும் மார்புக் கவசங்கள், அவர்கள் பயன்படுத்திய பீங்கான் பாத்திரங்கள், நாணயங்கள், பதக்கங்கள், ஓவியங்கள், கலைப்பொருட்கள் போன்ற 3661 வகையான தொல்பொருட்கள் இங்கு பார்வைக்கு வைக்கப்பட்டுள்ளன.